Malta Weather .td_uid_2_612229b23e725_rand.td-a-rec-img{text-align:left}.td_uid_2_612229b23e725_rand.td-a-rec-img img{margin:0 auto 0 0} Tal-anqas tmien persuni ġew irrappurtati mejta fil-Lvant tal-Messiku wara d-diżastru li ġab miegħu l-urugan Grace. Skont ġurnali barranin, it-tmien vittmi kienu jgħixu fl-istat ta' Veracruz, fejn l-urugan ħalla l-agħar effetti. Minbarra x-xita u r-riħ qawwijin, it-toroq f'Veracruz inħakmu minn għargħar u nqatgħet il-provvista tad-dawl. Barra minn hekk, ħafna siġar inqalgħu minn posthom. Fil-belt kapitali ta' Veracruz, Xalapa, ħafna toroq saru xmajjar ta' tajn. Mal-medda tal-ħin, l-urugan iddgħajjef u ħakem lill-bqija tal-Messiku bħala maltempata tropikali filwaqt li mexa aktar 'il ġewwa mill-kosta tal-pajjiż. Minkejja dan, qed jiġi rrappurtat li r-riħ u x-xita qegħdin jikkawżaw aktar għargħar filwaqt li l-maltemp miexi lejn it-Tramuntana ta' Mexico City. Il-kosta tal-Messiku nħakmet minn riħ qawwi ta' 200 kilometru fis-siegħa malli ntlaqtet mill-urugan ilbieraħ. Skont uffiċjali tal-Gvern Messikan, sitt persuni mit-tmienja li mietu kienu parti mill-istess familja. Xi wħud mir-residenti ta' Tecolutla, f'Veracruz, iddeskrivew l-esperjenza devastanti tagħhom huma u jiftakru s-siġar jinqalgħu minn posthom u s-soqfa jiċċarrtu mill-urugan. .td_uid_3_612229b23e9e5_rand.td-a-rec-img{text-align:left}.td_uid_3_612229b23e9e5_rand.td-a-rec-img img{margin:0 auto 0 0}